《奉赠林非闻前辈》
清代·乔崇烈

墙东有何好，委身其间者。往往有人在，岁月定潇洒。

我闻万物若刍狗，何物一官真敝帚。乾坤清气本生人，横目二足宁相负。

四明山，雪窦水，芒鞋竹杖追黄绮。冬一裘，夏一葛，芝房松鬣无饥渴。

当时海水变桑田，今见文思帝则天。手抛柏子高千尺，回首优游六十年。

作者简介：江苏宝应人，字无功，号学斋。乔莱子。康熙四十五年进士，改庶吉士。有《学斋集》。